Ռոբ Ռենսենբրինկ

**Պիտեր Ռոբերտ (Ռոբ) Ռենսենբրինկ**(; ), հոլանդացի ֆուտբոլիստ, հարձակվող, ձախ եզրային կիսապաշտպան:

Ակումբային մակարդակում երեք անգամ դուրս է եկել գավաթների գավաթի եզրափակիչ և երկու անգամ նվաճել այդ գավաթը։  Ռենսենբրինկը՝ աշխարհի առաջնություններում 1000-րդ գոլի հեղինակ։

Ընդգրկված է ՖԻՖԱ 100 ցուցակում։ Ճանաչվել է Բելգիայի բարձրագույն լիգայի պատմության լավագույն լեգիոներ «Անդերլեխտի» պատմության լավագույն ֆուտբոլիստ։ Նաև «Onze d’Or» մրցանակի առաջին հաղթողն է։

## Կարիերա
### Ակումբային
200px|մինի|ձախից|1965 թվական
Ծնվել է Ամստերդամում, այնտեղ սկսել է իր կարիերան՝ 1965 - ին անդամակցելով Նիդերլանդների այն ժամանակվա վերջին չեմպիոնին՝ Ice ակումբին։ Այնտեղ ավելի քան հարյուր հանդիպում է անցկացրել Էրեդիվիզիում։ Սակայն այդ ժամանակ ակումբը վերածվել էր սերեդնյակի և 1967 թվականից չէր բարձրացել 8-րդ տեղից։

1969 թվականին համաձայնել է տեղափոխվել Բելգիա, որտեղ երկու տարի խաղացել է «Բրյուգգեում»։ 1971 թվականին տեղափոխվել է բելգիական մեկ այլ ուժեղ ակումբ՝ «Անդերլեխտ»։  Ռոբը շատ լավ էր խաղում և պարբերաբար գոլեր էր խփում. նա ակումբում դարձավ Բելգիայի կրկնակի չեմպիոն և երկրի քառակի գավաթակիր, ինչպես նաև լիգայի լավագույն ռմբարկու 1973 թվականին: Ռենսենբրինկի օրոք ակումբը երեք անգամ անընդմեջ (1975/78) դարձել է ՈՒԵՖԱ-ի գավաթակիրների գավաթի եզրափակչի մասնակից, և դրանցից երկու եզրափակիչները (1975/76 և 77/78) հաղթական են։ Նրան է պատկանում նաև եվրագավաթային այս մրցաշարի լավագույն ռմբարկուի նախանձելի ռեկորդը։ Նույն մրցաշրջաններում նվաճվել է Եվրոպայի 2 սուպերգավաթ։

«Անդերլեխտում» երկարատև կարիերայից հետո, որն ավարտվել է 1980 թվականին, մրցաշրջանով խաղացել է ԱՄՆ-ում «Պորտլենդ Թիմբերսի» և Ֆրանսիայում «Թուլուզի» կազմում։

1982 թվականին հայտարարել է կարիերան ավարտելու մասին 35 տարեկանում։

### Ազգային հավաքականում
200px|մինի|ձախից|1974 թվական
Նիդերլանդների հավաքականում իր նորամուտը նշել է 1968 թվականի մայիսի 30-ին Շոտլանդիայի հավաքականի հետ ընկերական խաղում, որն ավարտվել է 0:0 հաշվով: Մինչև 1974 թվականը նա ազգային հավաքականի հիմնական խաղացող չէր և վեց տարվա ընթացքում անցկացրեց ընդամենը 10 հանդիպում, բայց 1974-ին նա մասնակցեց 1974 թվականի աշխարհի առաջնությանը, որում նա մասնակցեց վեց խաղի, մեկ գոլ խփեց ԳԴՀ-ի դարպասը, նվաճեց արծաթե մեդալներ և ընդգրկվեց առաջնության խորհրդանշական հավաքականում: 1976 թվականի ապրիլի 25-ին Ռոտերդամում հեթ-տրիկի հեղինակ է դարձել Բելգիայի հավաքականի դարպասը Եվրո-1976-ի քառորդ եզրափակչի առաջին խաղում (5:0): 1976 թվականի ամռանը մասնակցել է Եվրոպայի առաջնությանը, որտեղ նվաճել է բրոնզե մեդալներ։ 

1978 թվականին հավաքականի կազմում երկրորդ անգամ մասնակցել է 1978 թվականի աշխարհի առաջնությանը, որտեղ մասնակցել է բոլոր յոթ հանդիպումներին, խփել 5 գոլ՝ դառնալով առաջնության երկրորդ ռմբարկուն, կրկին նվաճել արծաթե մեդալներ և ընդգրկվել խորհրդանշական հավաքականում։ 1978 թվականի հունիսի 11-ին բացեց հաշիվը 11 մետրանոցներով Շոտլանդիայի դեմ խաղում (2:3): Սա աշխարհի առաջնությունների պատմության մեջ 1000-րդ գոլն էր։ Հավաքականում իր վերջին ելույթն անցկացրել է 1980 թվականի Եվրոպայի առաջնության ընտրական խաղում Լեհաստանի հավաքականի հետ 1979 թվականի մայիսի 2-ին, այդ հանդիպումն ավարտվել է հոլանդացիների պարտությամբ 0:2 հաշվով: 

Ընդհանուր առմամբ, Հոլանդիայի հավաքականի կազմում անցկացրել է 46 հանդիպում, որոնցում խփել է 14 գոլ։ Հավաքականում խփել է միայն 1974 (4 գոլ), 1976 (3) և 1978 (7) թվականներին։

## Անձնական կյանք
Ամուսնացած էր: Կարիերան ավարտելուց հետո երկար ժամանակ ապրել է Օստզան քաղաքում։

2012 թվականին Ռենսենբրինկի մոտ մկանային ատրոֆիա է ախտորոշվել, իսկ 2015 թվականին նա այդ մասին հրապարակավ հայտարարել է երկրպագուներին։ Մահացել է 2020 թվականի հունվարի 24-ին նույն հիվանդությունից։

## Ձեռքբերումներ
### Թիմային
**«Բրյուգե»**
* Բելգիայի առաջնության արծաթե մեդալակիր (**2**)՝ 1969/70, 1970/71
* Բելգիայի գավաթակիր՝ 1969/70

**«Անդերլեխտ»**
* Բելգիայի չեմպիոն (**2**)՝ 1971/72, 1973/74
* Բելգիայի առաջնության արծաթե մեդալակիր (**4**)՝ 1975/76, 1976/77, 1977/78, 1978/79
* Բելգիայի առաջնության բրոնզե մեդալակիր՝ 1974/75
* Բելգիայի գավաթակիր (**4**)՝ 1971/72, 1972/73, 1974/75, 1975/76
* Բելգիայի գավաթի եզրափակչի մասնակից՝ 1976/77
* ՈՒԵՖԱ գավաթակիրների գավաթակիր (**2**)՝ 1975/76, 1977/78
* ՈՒԵՖԱ գավաթակիրների գավաթի եզրափակչի մասնակից՝ 1976/77
* Եվրոպայի սուպերգավաթակիր (**2**)՝ 1976, 1978

**Նիդերլանդների հավաքական**
* Աշխարհի առաջնության արծաթե մեդալակիր (**2**)՝ 1974, 1978
* Եվրոպայի առաջնության բրոնզե մեդալակիր՝ 1976

### Անձնական
* Ոսկե գնդակի հաղթող՝ 1976
* Բրոնզե գնդակի դափնեկիր՝ 1978
* Մտնում է աշխարհի առաջնության խորհրդանշական հավաքականի կազմի մեջ՝ 1978
* ՖԻՖԱ-ի դասակարգման աղյուսակ 100
* Եվրոպայի տարվա ֆուտբոլիստն ըստ Onze Mondial-ի՝ 1976
* Եվրոպայի տարվա երրորդ ֆուտբոլիստը՝ ըստ Onze Mondial-ի (**2**)՝ 1978, 1979
* Բելգիայի տարվա ֆուտբոլիստ՝ 1976
* Բելգիայի առաջնության լավագույն ռմբարկու՝ 1973
* ՈՒԵՖԱ-ի գավաթակիրների գավաթի պատմության լավագույն ռմբարկու՝ 25 գոլ

## Վիճակագրություն
### Ակումբային կարիերա
Ելույթներ ազգային հավաքականում

**Ընդհանուր՝ 46 խաղ/14 գոլ, 35 հաղթանակ, 15 ոչ-ոքի, 15 պարտություն**։

## Ծանոթագրություններ

Կատեգորիա:Անդերլեխտի ֆուտբոլիստներ
Կատեգորիա:Բրյուգգեի ֆուտբոլիստներ
Կատեգորիա:Թուլուզի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:ՖԻՖԱ 100
Կատեգորիա:Հոլանդացի ֆուտբոլիստներ
Կատեգորիա:Ֆուտբոլի հարձակվողներ
Կատեգորիա:20-րդ դարի հոլանդացիներ
Կատեգորիա:Ֆուտբոլի կիսապաշտպաններ